Købmand Søren Buchtrup Lundberg åbnede sin forretning i 1857, da han lejede nogle lokaler i sin læremester P.J. Ørtings købmandsgård på Adelgade i Ebeltoft. Da Ørting gik fallit i [[1861]], overtog Lundberg købmandsforretningen. Dengang var malt, dvs. spiret og ristet [[byg]] til [[ølbrygning]], en væsentlig vare i landets købmandsbutikker, og maltproduktionen i Ebeltoft blev stadigt vigtigere. S.B. Lundbergs Maltfabrik leverede til bryggerier i hele landet, drev eksport til udlandet og var en overgang landets næststørste malteri. 
[[File:Maltfabrikken.jpg|thumb|left|Maltfabrikken år 2014 - stedet er ved at blive udviklet til musik- og kultursted. Graffitien på billedet er "officiel" udsmykning.]]
Lundbergs Maltfabrik var en af Ebeltofts få industrivirksomheder og har som sådan sat sit præg på byen. Fra [[1924]] var Søren Carl Frederik Christian Buchtrup Lundberg (3. august 1892 – 22. maj 1980) direktør. Indtil [[1970]] var der 10-30 mand beskæftiget med maltfremstillingen.
Filosofi Historie Foreninger Organisationer